রবি নদীর তাণ্ডব ভারত-পাকিস্তান সীমান্তে!

ওয়েব ডেস্ক : রবি নদীর তাণ্ডবে ভেসে গিয়েছে ভারত-পাকিস্তান সীমান্তের (India-Pakistan Border) একাধিক এলাকা। ডুবে গিয়েছে বিএসএফ পোস্ট (BSF Post), ক্ষতিগ্রস্ত শত কিলোমিটার বেড়া। বিপর্যস্ত সীমান্ত পরিস্থিতিতে সুযোগ খুঁজছে পাচারচক্র।

রবি নদীর তাণ্ডবে বিপর্যস্ত পাঞ্জাব (Punjab), জম্মুর ইন্ডো পাক সীমান্ত। প্রায় ৩০ কিলোমিটার জুড়ে ভেসে গিয়েছে কাঁটাতারের বেড়া। ভেঙে পড়েছে একের পর এক বাঁধ। জলস্রোতের তীব্রতায় ডজনেরও বেশি চৌকি ছাড়তে বাধ্য হয়েছে বিএসএফ (BSF)। শুধু গুরদাসপুর, অমৃতসর ও পাঠানকোটেই বাঁধ ভেঙেছে অন্তত ৫০ জায়গায়। এমনকি করতারপুর সাহিব করিডরের কাছেও তলিয়ে গিয়েছে বিএসএফ পোস্ট। শেষমেশ নিরাপত্তারক্ষীরা আশ্রয় নিয়েছেন ডেরা বাবা নানক গুরুদ্বার দরবার সাহিবে
গুরদাসপুর জেলা সেচ দফতরের দাবি, ওই জেলাতেই রবি নদীর বাঁধে রয়েছে ২৮টি ভাঙন।

আরও খবর : কয়লায় ১৩ শতাংশ GST বৃদ্ধি কেন্দ্রের! দাম বাড়বে বিদ্যুতের?

বিএসএফ পাঞ্জাব ফ্রন্টিয়ারের ডেপুটি ইন্সপেক্টর জেনারেল জানিয়েছেন, “গুরদাসপুরে প্রায় ৩০ থেকে ৪০টি সীমান্ত চৌকি জলে ডুবে গিয়েছে। তবে সব জওয়ান ও সরঞ্জাম নিরাপদে সরিয়ে আনা হয়েছে। কোনও হতাহতের খবর নেই। গুরদাসপুর, অমৃতসর ও ফিরোজপুর সেক্টরে প্রায় ৩০ কিলোমিটার বেড়া ভেসে গেছে বা ক্ষতিগ্রস্ত হয়েছে।”

অফিসিয়াল হিসেব বলছে, ভয়াবহ বন্যায় ক্ষতিগ্রস্ত হয়েছে সীমান্তের অন্তত ১১০ কিলোমিটার বেড়া। এর মধ্যে প্রায় ৮০ কিলোমিটার পাঞ্জাবে (Punjab), আর ৩০ কিলোমিটার জম্মু এলাকায়। কোথাও বেড়া ডুবে গিয়েছে , কোথাও আবার উপড়ে বা কাত হয়ে পড়েছে। কিন্তু এ সুযোগে সক্রিয় হয়েছে পাচার চক্র। গত দশ দিনে সীমান্ত পেরোনোর একাধিক প্রচেষ্টা নস্যাৎ করেছে বিএসএফ (BSF)। বাজেয়াপ্ত হয়েছে বিপুল পরিমাণ হেরোইন। এমনকি হাজরাসিংহ ওয়ালা থেকে পাকিস্তানে সাঁতরে যাওয়ার চেষ্টা করার সময় এক ব্যক্তিকে গ্রেপ্তারও করেছে তারা।

দেখুন অন্য খবর :